text.text: نحاول نكون موضوعي :
text.text_idx: #000010
text.text: ـــ قادتنا السياسيين في السلطة و المعارضة موش لكلهم بداو فاسدين، كذابة و حمقى. بالعسك، فيهم برشا مناضلين أو معارضين و لكلهم تقريبا خريجي جامعات تونسية و فرنسية في إختصاصات مختلفة كالقانون أو الطب أو الهندسة أو الإقتصاد... و فيهم شكون عندو دكتورا . لكن رغم بداياتهم باهية الي تمثلت في شكل ( نضال و مواقف و دراسات ممتازة) ، و رغم فيهم شكون عندو خبرات سياسية و إدارية عملاقة.
  إلا أنو فشل الجميع من الستينات لليوم بعد 50عام في الارتقاء بالوضع التونسي (سلطة و معارضة)، و أصلا بعد إنتخابات 2011 وين جاونا معارضين لبن علي، فإنهم فشلو تماما في تحقيق أي تقدم على وضعية ما قبل الانتخابات و عملولنا دستور مشوه خلقيا و غير قابل التطبيق .
text.text_idx: #000011
text.text: ـــ تو لازم نشوفو كيفاش نطرحو قضية القيادة:
text.text_idx: #000012
text.text: الدولة هي عبارة على كرهبة و الشعب راكب فيها و لذا لازمها سائق .
  السائق باش يختاروه ركاب الكرهبة بأي وسيلة ( إنتخاب، قرعة، إتفاق، عركة ...)
text.text_idx: #000014
text.text: كيف السائق في سباق باريس داكار ينجم يستعين بمساعد ( خريطة و إتصال و إحتياط) ، قايد الدولة ينجم يستعين ب مساعدين و لهنا لازمو يختار كيما السائق: المساعد الي ينجم يعوان و يمنع و يفيد و يجي في بلاصتو في الحادث/العجز يعني قايد مستقبلي .
text.text_idx: #000020
text.text: دونك قيادة الدولة تختلف تماما على قيادة الجماهير و لهنا نسموها رئاسة الدولة أو رئاسة الحكومة: الأمر الي يفترض فيها الإنسجام و الوحدة أي ما تجيش بزوز رؤوس.
text.text_idx: #000021
text.text: تابعنا على الفيسبوك
text.text_idx: #000034